English: Thank you for that series of questions and comments. In terms of the wood supplies, as I was saying in response to David Melding, this is absolutely associated with the growth of the timber industry in Wales. So, we certainly do not have enough wood of the right sort at the moment; we need to plant it, and we need to plant it in a way that assures a biodiverse forest. So, it's a forest that's recognisable as a forest - for those of us who drew a picture of a forest, it would look like that - but it's also crop-able, and that's the point. So, you don't clear crop. It's not a crop in itself, it's a forest. But you can crop it in a way that means that the forest stays, but you have single-species cropping of various sorts running through it. That's the best way to do it. It's done in lots of places in the world and there's no reason why we can't do it here. I can't at the moment, unfortunately, say that we'll only do it with Welsh-sourced materials because that wouldn't be possible. But it's certainly our aim to get to there, and we are working with all of the manufacturers in this field, alongside Ken's business advisers and Business Wales, to look at their supply chains and see what we can do about making sure that they are sourcing, where possible, Welsh products, and where there's a gap in the supply chain, what we can do to stimulate somebody stepping into that gap and making sure that there is a Welsh product available. So, that's very much ongoing, and my colleague Lee Waters, with the Better Jobs Closer to Home piece and the foundational economy piece, has been doing the same thing with us, about making sure that the supply chain pulls together. In terms of weather-proofing, not all of the modular systems and the modern methods of construction - which are not all modular, I have to say - do have complete flood protection, because not all of them will be designed to be built on a flood plain. But we are looking to see what we can do for houses that are built on flood plains. Actually, the best solution to that is not to build them on the flood plain in the first place. But we certainly will be looking to see what we can do in terms of weather-proofing. In terms of heat and cool, that's absolutely built in. So, air-source and ground-source heat pumps both cool and heat the house, depending on what the ambient temperature outside is, and that's a very important point. In terms of a garden, the space standards will specify a garden in certain circumstances, but not in all circumstances. For example, sometimes it is both desirable and actually will be essential, because of the growing population, to have high-density, high-rise buildings. That doesn't mean low quality or low design or low spec. But of course, if you're on the fifth floor, you will not have a garden associated with your flat for your own use. What you will have access to is good, green infrastructure around the high-density building, and that's very important as well, so that we get the green infrastructure in our cities, and we get the high-density residential buildings right, so that people do have access to that essential outside space. On that I do agree. But it's not quite as simple as saying that people have a garden; it's much more complicated than that. The last thing I wanted to say - and I apologise because I should have done this in response to a number of people - is that, yes, the money is cumulative, but it's not all modular. So, modern methods of construction are not all modular, and some of the IHP stuff is about modern methods of construction that are not necessarily off-site manufacture. So, it's not quite as simple as saying it's £45 million for that, but it is all around the modern methods of construction. Some of the IHP programme is about the testing mechanisms for what the claims are as well; some of the money will be used on that. And the last thing I want to say in response to Caroline Jones and a number of other people who raised it is that this is very much a system based on the life cost of the building. So, it's not about driving the upfront cost of building it down to the lowest common denominator - Delyth raised this point with me as well - this is about making sure that, when the planning authority and the local authority look at the cost of the house, they look at the lifetime cost of the house, including what it costs to live in it and so on, not just the cost of constructing it in the first place.
Welsh: Diolch i chi am y gyfres yna o gwestiynau a sylwadau. O ran cyflenwadau o goed, fel roeddwn i'n dweud wrth ymateb i David Melding, mae hyn yn gwbl gysylltiedig â thwf y diwydiant coed yng Nghymru. Felly, yn sicr nid oes gennym ddigon o bren o'r math cywir ar hyn o bryd; mae angen i ni blannu, ac mae angen i ni blannu hynny mewn ffordd sy'n sicrhau coedwig fioamrywiol. Felly, fe fydd hi'n goedwig sy'n edrych fel coedwig - i'r rhai ohonom ni a fyddai'n gwneud darlun o goedwig, fe fyddai'n edrych fel yna - ond mae'n bosibl ei thocio hi, a dyna'r pwynt. Felly, nid ydych chi'n ei thocio hi'n llwyr. Nid cnwd yn unig mohoni, ond coedwig. Ond fe allwch ei thocio hi mewn ffordd sy'n golygu bod y goedwig yn aros, ond mae gennych chi gnydau o un rhywogaeth o wahanol fathau yn rhedeg drwyddi. Dyna'r ffordd orau o wneud hyn. Fe wneir fel hyn mewn llawer man yn y byd ac nid oes unrhyw reswm pam na allwn ni wneud fel hyn yng Nghymru. Ar hyn o bryd, yn anffodus, ni allaf ddweud mai dim ond deunyddiau o Gymru a ddefnyddir i hyn oherwydd ni fyddai hynny'n bosibl. Ond yn sicr y nod sydd gennym yw gwneud hynny. Rydym yn gweithio gyda'r holl weithgynhyrchwyr yn y maes hwn, ochr yn ochr â'r cynghorwyr busnes sydd gan Ken a Busnes Cymru, i edrych ar eu cadwyni cyflenwi a gweld beth allwn ni ei wneud ynghylch sicrhau eu bod nhw'n defnyddio, lle bo hynny'n bosibl, gynhyrchion o Gymru, a lle ceir bwlch yn y gadwyn gyflenwi, beth allwn ni ei wneud i ysgogi rhywun i ddod i'r adwy a sicrhau bod cynnyrch o Gymru ar gael. Felly, mae hynny'n wir yn mynd rhagddo, ac mae fy nghydweithiwr i, Lee Waters, gyda'r darn Swyddi Gwell yn nes at Gartref a'r darn economi sylfaenol, wedi bod yn gwneud yr un peth gyda ni, ynglŷn â gwneud yn siŵr bod y gadwyn gyflenwi yn dod at ei gilydd. O ran diogelu rhag effeithiau'r tywydd, nid yw pob un o'r systemau modwlar a'r dulliau modern o adeiladu - nid modiwlau yw'r cyfan ohonyn nhw, mae'n rhaid imi ddweud - yn cael eu diogelu rhag llifogydd yn llwyr, oherwydd ni fwriedir i bob un ohonyn nhw gael eu hadeiladu ar orlifdir. Ond rydym yn rhoi ystyriaeth i'r hyn y gallwn ni ei wneud ar gyfer tai sy'n cael eu hadeiladu ar orlifdiroedd. A dweud y gwir, yr ateb gorau i hynny yw peidio â'u hadeiladu ar orlifdir yn y lle cyntaf. Ond fe fyddwn ni'n sicr yn rhoi ystyriaeth i'r hyn y gallwn ni ei wneud o ran diogelu rhag effeithiau'r tywydd. O ran gwres ac oeri, mae hynny'n gwbl annatod. Felly, mae pympiau sy'n tarddu o'r awyr a gwres o'r ddaear yn oeri ac yn cynhesu'r tŷ, yn dibynnu ar y tymheredd amgylchynol y tu allan, ac mae hwnnw'n bwynt pwysig iawn. O ran gardd, fe fydd y safonau o ran gofod yn pennu gardd mewn rhai amgylchiadau, ond nid ym mhob un amgylchiad. Er enghraifft, weithiau fe fydd yn ddymunol ac yn wir yn hanfodol, oherwydd y boblogaeth sy'n tyfu, i gael adeiladau sy'n uchel ac o ddwysedd uchel. Nid yw hynny'n golygu diffyg ansawdd na ddiffyg dyluniad na ddiffyg manyleb. Ond wrth gwrs, os ydych chi ar y pumed llawr, ni fydd gennych ardd yn rhan o'ch fflat chi at eich defnydd chi eich hun. Yr hyn y gallwch ei gael yw seilwaith gwyrdd da o amgylch yr adeilad dwysedd uchel, ac mae hynny'n bwysig iawn hefyd, cael seilwaith gwyrdd yn ein dinasoedd ni, a sicrhau bod dyluniad yr adeiladau preswyl dwysedd uchel yn addas, fel bod gan bobl fan awyr agored hanfodol i fynd iddo. Rwy'n cytuno â hynny. Ond nid yw hyn mor syml â dweud bod gan bobl ardd; mae'n llawer mwy cymhleth na hynny. Y peth olaf rwyf eisiau ei ddweud yw - ac rwy'n ymddiheuro oherwydd dylwn fod wedi gwneud hyn mewn ymateb i sawl un - ydy, mae'r arian yn gronnol, ond nid yw'n hollol fodiwlaidd. Felly, nid yw dulliau modern o adeiladu yn fodiwlaidd i gyd, ac mae peth o'r stwff Rhaglen Tai Arloesol yn ymwneud â dulliau adeiladu modern nad ydyn nhw o reidrwydd yn cynhyrchu oddi ar y safle. Felly, nid yw mor syml â dweud bod £45 miliwn ar gyfer hynny, ond mae'r cyfan yn ymwneud â dulliau modern o adeiladu. Mae rhywfaint o'r Rhaglen Tai Arloesol yn ymdrin â'r dulliau o brofi'r hyn a gaiff ei honni hefyd; fe fydd rhywfaint o'r arian yn cael ei ddefnyddio i hynny. A'r peth olaf yr wyf am ei ddweud wrth ymateb i Caroline Jones a nifer o bobl eraill a gododd hyn yw mai system yw hon a gaiff ei seilio ar gost oes yr adeilad i raddau helaeth. Felly, nid yw'n ymwneud â gostwng cost ymlaen llaw'r adeiladu hyd at yr enwadur cyffredin isaf - fe gododd Delyth y pwynt hwn gyda mi hefyd - mae hyn yn ymwneud â sicrhau, pan fydd yr awdurdod cynllunio a'r awdurdod lleol yn edrych ar gost y tŷ, y byddan nhw'n edrych ar gost oes y tŷ, gan gynnwys y gost o fyw ynddo ac ati, nid cost ei adeiladu yn y lle cyntaf yn unig.